Diari Oficial de la Generalitat Valenciana


Sumari del DOGV 2226, del 14-03-1994 (1994/830858)

ORDRE de 21 de febrer de 1994, de la Conselleria d'Economia i Hisenda, per la qual acorda cedir les motocicletes Montesa 175, matricules V-9359-CD i V-9365-CD, a l'Ajuntament de Torreblanca (castelló)
--------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/02/21/(1)/dof/vci/html**

### Dades del document

Número de DOGV
:   2226

Data del DOGV
:   14-03-1994

Secció del DOGV
:   DISPOSICIONS GENERALS

Número del document
:   1994/830858


Data del document
:   21-02-1994

Organisme emissor
:   Conselleria d'Economia i Hisenda

Tipus de document
:   Ordre

ORDRE de 21 de febrer de 1994, de la Conselleria d'Economia i Hisenda, per la qual acorda cedir les motocicletes Montesa 175, matrícules V-9359-CD i V-9365-CD, a l'Ajuntament de Torreblanca (Castelló). [94/1532]  
L'Ajuntament de Torreblanca acordà sol·licitar a la Conselleria d'Economia i Hisenda la cessió de dues motocicletes, amb la finalitat de destinar-les a cobrir el servei de vigilància de la zona urbana de Torrenostra (Torreblanca) i de la via que uneix aquesta amb el casc urbà.  
La cessió de les motocicletes esmentades es considera necessària per la importància del servei citat i la configuració urbana i geogràfica de Torreblanca (Castelló).  
Vist, en sentit ampli, el que disposen els articles 41 i següents de la Llei 3/1986, de 24 d'octubre, de Patrimoni de la Generalitat Valenciana, quant a la cessió gratuïta de béns per a fins d'utilitat pública i interès social.  
Vistes les competències que, en virtut del que disposa l'article 56.3 de la llei esmentada, corresponen a la Conselleria d'Economia i Hisenda, en relació amb els vehicles propietat de la Generalitat Valenciana.  
ORDENE  
Article primer  
Cedir a l'Ajuntament de Torreblanca (Castelló) les motocicletes Montesa 175, matrícules V-9359-CD i V-9365-CD, amb la finalitat de destinar-les a cobrir el servei de vigilància de la zona urbana de Torrenostra (Torreblanca) i de la via que uneix aquesta amb el casc urbà.  
Article segon  
La cessió s'efectua per un termini de 10 anys, sempre que es complesca la finalitat assenyalada en l'article anterior, i transcorregut aquest termini es podrà mantenir la cessió durant la resta de vida útil dels vehicles.  
La cessió es realitza amb les condicions següents:  
- L'Ajuntament de Torreblanca es farà càrrec de totes les despeses de conservació i manteniment, i també de l'assegurança obligatòria i voluntària.  
- La cessió queda condicionada a la utilització de les motocicletes pel servei de vigilància de Torreblanca i altres necessitats de l'ajuntament.  
Article tercer  
Aquesta cessió es formalitzarà en la corresponent acta de lliurament que serà subscrita per la persona en qui delegue l'Ajuntament de Torreblanca i pel director general de Patrimoni i Nòmines de la Conselleria d'Economia i Hisenda, el qual vetlarà pel compliment del termini i de les condicions de la cessió.  
València, 21 de febrer de 1994  
El conseller d'Economia i Hisenda,  
AURELIO MARTÍNEZ ESTÉVEZ


Còpia Permalink ELI